പമ്ബ നദിയില് വലിയ നീരൊഴുക്ക് ശബരിമല ദര്ശനത്തിന് വരുന്നവര് പമ്ബയില് കുളിക്കരുത് പത്തനംതിട്ട: അയ്യപ്പ ഭക്തര് പമ്ബയില് കുളിക്കരുതെന്ന് നിര്ദ്ദേശം. ശബരിമല ദര്ശനത്തിന് വരുന്നവര് പമ്ബ നദിയില് ഇറങ്ങരുതെന്ന് ജില്ലാ ഭരണകൂടം അറിയിച്ചു. തുലാമാസ പൂജകള്ക്കായി ശനിയാഴ്ച വൈകിട്ട് അഞ്ചുമണിക്ക് ശബരിമല നട തുറക്കും. ഞായറാഴ്ച പുലര്ച്ചെ അഞ്ചു മണി മുതല് ഭക്തര്ക്ക് പ്രവേശനം അനുവദിച്ചിട്ടുണ്ട്. ജില്ലയില് ശക്തമായ മഴയെ തുടര്ന്ന് പമ്ബ നദിയില് വലിയ നീരൊഴുക്കാണ് അനുഭവപ്പെടുന്നത്. ഉയര്ന്ന പ്രദേശങ്ങളില് ഉരുള്പൊട്ടല് സാധ്യത നിലനില്ക്കുന്നതിനാലും നദിയില് ഒഴുക്ക് കൂടാന് സാധ്യത ഏറെയാണ്. നിലവിലെ സാഹചര്യത്തില് തീര്ത്ഥാടകര് അതീവ ജാഗ്രത പാലിക്കണമെന്ന് ജില്ലാ ഭരണകൂടം അറിയിച്ചു. രാത്രി യാത്രകള് ഒഴിവാക്കണമെന്ന് ജലവിഭവവകുപ്പ് മന്ത്രി റോഷി അഗസ്റ്റിന് പറഞ്ഞു. അപകടമേഖലയിലുള്ളവരെ മാറ്റിപ്പാര്പ്പിക്കുന്ന നടപടികള് പുരോഗമിക്കുകയാണെന്നും അദ്ദേഹം കൂട്ടിച്ചേര്ത്തു. Tags